Fair play

Fair play je anglický výraz pre poctivú hru. Je základným predpokladom športového súťaženia, ktoré dodržiava pravidlá, športové správanie a pomoc súperovi v prípade núdze, uznanie porážky, celkové pokojné a profesionálne vystupovanie a pod..

Zásady správania Fair play 

 V súťaži sa bojuje čestne a podľa pravidiel.
 Uznanie, že súper je lepší, v cieli alebo po zápase formálne vzdanie cti (podanie ruky a pod.)
 Víťazstvo nie je dôvodom k nadradenosti.
 Porazený si zaslúži uznanie, nie je terčom posmechu, ani skrytého.
 Súťaž má rovnaké podmienky pre všetkých hráčov či pretekárov.
 V súťaži sa rešpektujú pokyny a nariadenia rozhodcov a organizátorov, riadi sa nimi.
 Túžba po víťazstve, ale nie za každú cenu.
 Diváci sú súčasťou športovej akcie, potleskom vzdávajú česť víťazovi aj porazenému.
 Férové športové správanie aj v každodenných životných situáciách.
 Svojím správaním ísť príkladom mladším a starším športovcom.
 Nikomu nenadávať, nikoho neponižovať a neohrozovať.

Zdroj 

Športová terminológia